Rozhodnutie Rady
z 21. októbra 2002
o podpísaní, v mene spoločenstva, a dočasnom uplatňovaní Dohody vo forme výmeny listov medzi Európskym spoločenstvom a bývalou Juhoslovanskou republikou Macedónsko týkajúcej sa systému ekobodov, ktorý sa uplatňuje na tranzitnú dopravu bývalej Juhoslovanskej republiky Macedónsko cez Rakúsko
(2003/197/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 71 ods. 1, v súvislosti s prvou vetou prvého pododseku článku 300 ods. 2,
so zreteľom na návrh Komisie,
keďže:
(1) Komisia uzavrela rokovania o Dohode vo forme výmeny listov medzi Európskym spoločenstvom a bývalou Juhoslovanskou republikou Macedónsko týkajúcej sa systému ekobodov, ktorý sa uplatňuje na tranzitnú dopravu bývalej Juhoslovanskej republiky Macedónsko cez Rakúsko;
(2) s možnosťou uzatvorenia neskôr, dohoda započatá 25. januára 2001 by mala byť podpísaná;
(3) mali by byť ustanovené ustanovenia dočasného uplatňovania dohody od 1. januára 2002,
ROZHODLA TAKTO:
Článok 1
Podpísanie Dohody vo forme výmeny listov medzi Európskym spoločenstvom a bývalou Juhoslovanskou republikou Macedónsko týkajúcej sa systému ekobodov, ktorý sa uplatňuje na tranzitnú dopravu bývalej Juhoslovanskej republiky Macedónsko cez Rakúsko, je týmto schválené v mene spoločenstva, podliehajúc rozhodnutiu Rady, týkajúceho sa uzatvorenia uvedenej dohody.
Text dohody je pripojený k tomuto rozhodnutiu.
Článok 2
Predseda Rady sa týmto oprávňuje určiť osobu(-y) splnomocnenú(-é) na podpísanie dohody v mene spoločenstva na základe jej schválenia.
Článok 3
Dohoda uvedená v článku 1 sa bude uplatňovať na základe reciprocity predbežne od 1. januára 2002 až do ukončenia postupov jej formálneho uzatvorenia.
Článok 4
Toto rozhodnutie sa uverejní v Úradnom vestníku Európskej únie.
V Luxemburgu 21. októbra 2002